తెలుగు రాష్ట్రాల్లో బాష్ హౌస్‌హోల్డ్ వంటింటి ఉపకరణాలు
pnr| Last Updated:       శుక్రవారం,  16 అక్టోబరు 2015 (10:26 IST)
తెలుగు రాష్ట్రాల్లోకి బాష్ హౌస్‌హోల్డ్ వంటింటి ఉపకరణాలు వచ్చాయి. ఈ సంస్థ ఉత్పత్తులకు అధీకృత డిస్ట్రిబ్యూటర్‌గా వ్యవహరిస్తున్న కాస్మో డ్యూరబుల్స్‌ ప్రైవేట్‌ లిమిటెడ్‌ ఈ వస్తువులను విడుదల చేసింది. ఈ సందర్భంగా ఈ కంపెనీ మేనేజింగ్‌ డైరెక్టర్‌ పెండ్యాల హరినాథ్‌బాబు, బాష్‌ రీజినల్‌ మేనేజర్‌ రంగరాజన్‌ మాట్లాడుతూ జర్మనీ సాంకేతిక పరిజ్ఞానంతో భారతీయుల అవసరాలకు అనుగుణంగా వంటింటి ఉపకరణాలను రూపొందించినట్టు తెలిపారు.
చిమ్నీ, గ్యాస్‌ స్టౌవ్‌లను జర్మన్‌ పరిజ్ఞానంతో రూపొందించినట్టు చెప్పారు. చిమ్నీని అతుకులు లేకుండా స్టీల్‌ షీట్‌తో తయారు చేశామని, దీని వల్ల ఆకర్షణీయంగా కూడా కనిపిస్తుందన్నారు. ఇక్కడి మార్కెట్లలోకి రిఫ్రిజిరేటర్‌, డిష్‌ వాషర్‌, మైక్రో ఓవెన్స్‌ను కూడా విడుదలచేసినట్టు చెప్పారు. వచ్చే ఆరు నెలల కాలంలో రెండు రాష్ట్రాల్లో 10 కోట్ల రూపాయలు, దేశవ్యాప్తంగా 100 కోట్ల రూపాయల వ్యాపారాన్ని లక్ష్యంగా చేసుకున్నామని రంగరాజన్‌ చెప్పారు.
సంబంధిత వార్తలు